Die Skryfbesigheid | Ons toor nog steeds met woorde…
1 – 7 Julie 2018
Om te skryf, is om jou gedagtes op papier te verewig. Om GOED te skryf, is 'n kuns en 'n vaardigheid. Met hierdie kursus kan jy jou natuurlike talent en vaardighede slyp. Na afloop van die kursus kan jy met ses voltooide hoofstukke van jou roman of novelle spog.
Jy het iets om te sê. Of iets om te skryf. Jy gaan dit skryf, maar jy is nie seker waar om te begin nie. Begin jy in die middel? Dalk met die einde? Of begin mens altyd by die begin?
Die antwoord is eenvoudig. Dit hang alles van die verhaal af. Maar hoe weet jy wat die verhaal verlang? Kennis en ondervinding leer mens wat om te doen.
Woon daarom 'n kursus van Die Skryfbesigheid by waar jy kennis en ondervinding opdoen.
Waarom 'n kursus op Upington aanbied?
Die Skryfbesigheid glo dat talent oral te vinde is en nie net in die stede nie.
Daarom het ons ses jaar gelede besluit om kursusse ook buite Gauteng aan te bied. Die eerste vyf kursusse is aan die Weskus aangebied. Die kursus is as't ware na die mense geneem.
Vir vyf jaar het ons elke jaar op Dwarskersbos 'n kursus gedurende die winter aangebied, maar het verlede jaar besluit om na ander streke van ons land te reis. April 2017 is ons Christiana toe. Op die walle van Vaalrivier het ons gewoeker en getik dat die water spat.
Vanjaar reis ons verder.
Upington, skud jou vere reg!
Ons is op pad met ons blaaibord, papier, rekenaar, tonne inspirasie en 'n sak vol idees om 'n kinkel in jou storielyn te veroorsaak.
Die kursus, in die vorm van 'n werkwinkel, word vanaf 1-7 Julie 2018 by die NCR TVET College, Steve Naude-straat 1, Blydeville, Upington aangebied.
Humor en die aanwending daarvan in verhale.
Dit beteken nie dat jy verplig gaan word om 'n humoristiese verhaal te skryf nie. Die klem gaan eerder val op die gebruik van humor om 'n verhaal in te kleur en humor as hulpmiddel tot karakterisering.
Vir beginners word die novellekursus en die aanlynkursus in kombinasie teen 'n spesiale afslagprys aangebied. Pryse word op bladsy ses aangegee.
Die aanlynkursus is ook nie 'n verpligtend vir beginnerskrywers nie. Dit maak dit vir hulle soveel makliker as hulle 'n bietjie ondervinding het.
1-7 Julie 2018. Die program begin soggens stiptelik om 08:30.
Alle skrywers moet Saterdag 30 Junie 2018 om 19:00 aanmeld vir registrasie. Die adres sal later bekend gemaak word. Dit is baie belangrik dat skrywers wel hier aanmeld omdat die eerste opdragte hier bespreek en uitgedeel word.
NCR TVET College, Steve Naude-straat 1, Blydeville, Upington.
Inskrywings sluit op Saterdag 16 Junie 2018 om 21:00. Inskrywings wat na hierdie datum ontvang word, sal oorweeg word mits daar plek beskikbaar is. ('n Maksimum van tien tot twaalf persone kan tot die kursus toegelaat word.)
'n Boete van R500 vir laat inskrywing sal gehef word.
Alle skryfkursusse wat Die Skryfbesigheid aanbied, fokus sterk op die skryf van kreatiewe teks. Hierdie teks word die volgende dag deur die kursusleier asook die groep bespreek. Opbouende kritiek word daar in 'n simpatieke atmosfeer gegee. Almal raak naderhand so opgewonde oor mekaar se verhale dat almal in die karakters se lief en leed deel.
Skrywers vind gewoonlik die groepbesprekings en die verdere uitbou van die storielyn deur middel daarvan uiters waardevol.
Die kursus skop af met 'n kort lesing oor sekere teoretiese aspekte wat verband hou met die spesifieke tema van die kursus. Vanjaar se tema, Humor en die aanwending daarvan in verhale, word volgens die volgende onderwerpe bespreek.
1. 'n Kort oorsig oor die belangrikste verhaalelemente.
2. Die verskil tussen karaktergedrewe en aksiegedrewe verhale.
3. Die ware karakter van humor – 'n kort teoretiese oorsig.
4. Slaggate om te vermy.
5. Die rol van die skrywer tydens die skryf van humor.
Die inhoud mag min en ontoereikend lyk, maar humor is so 'n omvangryke onderwerp dat mens dae nodig het om dit te bespreek. Daarom het ons op hierdie vyf punte van belang besluit.
Nadat die teoretiese bespreking afgehandel is, word daar daagliks aan 'n novelle of roman geskryf. Teen die einde van die kursus sal daar ten minste ses hoofstukke klaar wees. Tydens die groepbespreking word daar kommentaar op die nuutgeskrewe hoofstukke gelewer. Dit beteken dat elke student MOET sy/haar taak vir daardie dag na die beste van sy/haar vermoë uitvoer. Die sukses van die kursus berus sterk op die samewerking van almal teenwoordig. Dit beteken dat elke skrywer ook daagliks 'n aantal tekste sal moet lees en vir die groepbespreking voorberei.
Terugvoer tydens die groepbespreking word in 'n simpatieke atmosfeer gelewer en dra opbouend tot die bemagtiging van die skrywer by.
08:30: Lesings begin
11:00: Lesings hervat
14:00 Ligte middagete
14:30 Lesings hervat
16:00 Studente onttrek
20:00 Handig hoofstuk 1 via Dropbox in en berei voor vir groepbespreking
08:00 Koffie en tee
08:30 Lesings hervat
11:00 Lesings hervat
16:30 Studente onttrek
20:00 Handig hoofstuk 2 in via Dropbox en berei voor vir groepbespreking
09:00: Lesings hervat
14:30 Groepbespreking en studente begin skryf aan volgende hoofstuk
20:00 Handig volgende hoofstuk in en berei terugvoer voor
4-7 Julie 2018
11:00 Groepbespreking hervat
14:30 Groepbespreking/begin skryf
20:00 Handig volgende hoofstuk in en berei terugvoer voor.
18:30 Afsluitingsonthaal & sertifikaatgeleentheid
Enige persoon ouer as agtien jaar is welkom om in te skryf. Persone jonger as agtien mag inskryf, mits hulle deur 'n ouer of grootouer vergesel word. Die volwassenes hoef nie die kursusfooi te betaal nie, maar moet steeds hul eie verblyf, etes en vir die verversings betaal.
Hierdie is 'n gevorderde kursus en dis daarom wenslik dat skrywers 'n basiese kennis van kreatiewe skryfkuns het. 'n Gebrek aan ondervinding of kennis moet niemand verhinder om vir hierdie kursus in te skryf nie. Persone wat nie die aanlynkursus kan bekostig nie, en nogtans vir hierdie kursus wil inskryf kan dit doen. Die kursusleier sal addisionele hulp verskaf.
'n Spesiale aanbod word aan beginners gemaak: Skryf vir sowel die aanlyn-, as die novellekursus in en betaal slegs R1 800,00 vir die aanlynkursus. In 2018 gaan die aanlynkursus R4 340,00 kos!
Is op aanvraag beskikbaar. Vul onderstaande elektorniese navraag in.
Jy is baie welkom om iemand saam te bring. Jy is net self verantwoordelik vir al die besprekings en onkostes. Jou metgesel hoef nie vir die kursus te betaal nie, maar indien hy/sy saam met ons by die kursus gaan eet, moet jy ons vooraf daaroor inlig sodat ons vir hom/haar etes kan bespreek en dit by jou onkostes kan voeg.
Reiskostes na en van Upington is jou eie verantwoordelikheid. Bespreek en betaal van verblyf in Upington moet ook deur jouself gedoen word.
Die Skryfbesigheid kan ook nie verantwoordelik gehou word vir enige skade of verliese wat gelei word as gevolg van ongelukke wat op pad plaasvind of skade wat gely word as gevolg van verblyfreëlings wat misluk of foutiewelik gemaak is of enige kriminele dade nie.
Hier volg 'n lys van gastehuise waar u moontlik plek kan bespreek:
Chateau Gastehuis – 054 332 6504
Habitat Gastehuis – 054 332 4311
Flip Flop – 082 577 5312
Versamelnes – 082 335 56221
Alimeto Gastehuis – 082 653 6399
At Home – 082 743 0099
Olive Tree B&B – 082 561 4547
Tarentaalrand Gastehuis – 072 672 2361
Blue Rain – 082 928 9340
Die Kalaharihuis – 073 194 2864
Verwelkoming- en afsluitingsfunksie
Die verwelkomingsfunksie en die afsluitingsfunksie vind by restaurante plaas. Die onkostes hiervoor is nie by die kursusfooi ingesluit nie en sal deur jouself vereffen moet word. Terwille van groepdinamika is dit baie belangrik dat almal hierdie etes bywoon.
Jy is baie welkom om jou metgesel saam te bring. Dui op jou registrasiedokument aan indien jy 'n metgesel na hierdie funksie saambring.
Netjiese informele drag. (Onthou die warm baadjie/jas.)
Vir die duur van die kursus
Dra netjiese, gemaklike klere. Ons beveel aan dat jy bedags laag-op-laag dra sodat jy kan aan- of uittrek na gelang van klimaatsveranderings.
Saans kan dit bitterlik koud wees. Maak asseblief daarvoor voorsiening asook 'n onverwagte en onseisoenale reënbui.
Die restaurant is meer formeel as die eerste een en dit sal daarom raadsaam wees om 'n bietjie meer formeel (semi-formeel) aan te trek.
Diegene wat van ver af reis hoef nie alles van die huis af te bring nie. Die kollege is regoor 'n inkopiesentrum geleë waar die meeste goedere asook wegneemetes gekoop kan word.
Maak asseblief seker dat jy die volgende items wel op die eerste dag van die kursus gereed het.
1. HIERDIE IS 'N VEREISTE:
(Liefs nie 'n tabletrekenaar nie, want as die sein lol, moet ons geheue-stokkies gebruik.)
U eie mobiele data/Wi-Fi.
'n Toonbankboek (A4-grootte) OF foliopapier en 'n lêer.
Penne wat verskillende kleure skryf (Rooi, swart, blou, ens.).
3. Tydskrifte (ten minste een van elk) om prente uit te knip:
Modetydskrif soos rooi rose, Sarie of Cosmopolitan.
Reistydskrif soos Weg of Getaway.
4. Koffie, tee, melk, suiker, beskuit of graankos om u deur die nag te sien of om die ergste honger soggens voor die kursus te stil.
5. Verversings en drinkgoed vir laatmiddag indien nodig.
6. Drinkwater. (Slegs twee bottels per persoon word tydens die kursus voorsien.)
7. Klere soos hierbo beskryf is.
8. Kamera of selfoon met 'n goeie kamera.
9. Chroniese medikasie.
Dit is wenslik dat die skrywer SONDER ENIGE STORIELYN, gedagtes, karakter en so meer, by die kursus opdaag. 'n Storielyn, karakters, tonele en handeling sal aan die begin van die werkwinkels ontwikkel word. Daar sal genoeg tyd gegun word vir navorsing, lees van mekaar se teks en die ontwikkeling van nuwe teks.
Bespreking is NOODSAAKLIK en dit moet voor Saterdag 16 Junie 2018 om 21:00 geskied.
Gaan asseblief so te werk om te bespreek:
Wanneer jy reeds 'n registrasiedokument het
1. Vul die registrasiedokument in.
2. Betaal die deposito.
3. E-pos die registrasiedokument en bewys van betaling na die e-posadres toe: skryfbesigheid@outlook.com
Wanneer jy nog nie 'n registrasiedokument het nie
1. Vra 'n registrasiedokument en kwotasie aan deur 'n e-pos, whatsapp of sms aan Die Skryfbesigheid te stuur.
2. Meld in jou boodskap:
U noemnaam en van.
U telefoonnommer en e-posadres.
Watter opsie jy uitoefen.
3. Aanvaar die kwotasie wat jy ontvang skriftelik en betaal die deposito soos met Die Skryfbesigheid ooreengekom.
4. Stuur ingevulde registrasiedokument en bewys van betaling aan Die Skryfbesigheid by skryfbesigheid@outlook.com
Merk asseblief wat u verlang:(verplig) Ek wil graag inskryf
maar wil eers 'n kwotasie ontvang.
Ek wil inskryf ongeag wat dit kos.
Ek wil graag net vir die aanlynkursus inskryf
stuur asseblief die nodige inligting.
Ek het 'n ander navraag. Sien die kommentaarblok hieronder.
Indien jy reeds 'n kwotasie aanvaar het, moet u hierdie dokument aflaai en voltooi. Die voltooide vorm moet moet aan skryfbesigheid@outlook.com ge-e-pos word.
1AFR Registrasie vir skryfkursus UPINGTON 2018
Saamgestel en geskryf deur Marietjie Wentzel
Behalwe vir al die kursusse wat ons aangebied het en die teksredaksiedienste wat Die Skryfbesigheid gelewer het, is dit vir ons 'n groot voorreg om enkele van ons kliënte se werk hier te noem.
Ons is dankbaar saam met dr. Koos Marais oor Die Keiservoël oor Namaland wat gedurende April verskyn het. Sy onverpooste navorsing en harde werk die voorafgaande nege jaar, het vrugte afgewerp. Die boek is deur Cordis Trust uitgegee en is tydens Boekejol by die Atterbury Teater, Lynnwood Bridge op 20 Augustus 2016 bekendgestel. Tydens 'n uitsonderlike geleentheid in Maltahöhe in Namibië het hy persoonlik 400 eksemplare aan die goewerneur van die Hardapstreek, haar edele Esme Isaacs, oorhandig.
"Die geleentheid was iets waaroor ek baie jare gedroom het. Ek het hierdie Afrikaanse boek waaraan ek so lank gewerk het oorhandig aan die mense vir wie dit só belangrik is," het dr Marais verduidelik.
Lees gerus die hele artikel by www.maroelamedia.co.za en volg sy blog by https://kaiserbird.com. Die boek is beskikbaar by Graffiti Boeke, Namibia Book Market, ander toonaangewende boekhandelaars en kan ook by bestellings@kaiserbird.com bestel word.
Dr. Koos Marais en Marietjie Wentzel tydens die bekendstelling by Boekjol
Baie geluk aan dr. Sanet Jacobs wat haar doktorsgraad behaal het. Die titel van haar tesis is A Conceptual approach to provide and implement Total Cost of Ownership and Six Sigma applications in a Supply Management environment, gedoen onder die wakende oog van Professor Doktor Gerrit Horn, PhD, DBA, MBA. Prof. Horn is onder andere ook verbonde aan die Universidad Empressarial, Costa Rica. Dit was 'n groot voorreg om teksredaksiedienste aan julle te lewer.
Prof. Gerrit Horn en dr. Sanet Jacobs by die gradeplegtigheid, Nov. 2016
Martie van der Walt debuteer vroeg in 2017 met haar kinderboek Oupa se Kiewietstories. Dit is verhaaltjies wat haar pa vir hulle vertel het en wat sy op hierdie manier vir haar nageslag behoue wil laat bly. Die boek bevat verskeie kort stories, is pragtig geïllustreer deur Alex van Houwelingen en sal binnekort by boekhandelaars beskikbaar wees. Stuur e-pos aan Martie by just.joy@live.com om navraag te doen. Hou ook ons blog dop, ons sal dit hier bekendstel.
Baie dankie vir al ons ander kliënte wat op watter manier ook al van ons dienste gebruik gemaak het. Julle is baie welkom om ons weer te nader as daar iets is waarmee ons kan help. Dit is altyd lekker om weer van julle te hoor en indien julle dan van ons dienste gebruikmaak, kwalifiseer julle vir 'n geringe afslag – net om dankie te sê.
Verskeie van ons kortverhaalskrywers se verhale is in Vrouekeur en Huisgenoot gepubliseer. Daar is ook skrywers wat groot kompetisies gewen het.Ons sal bly wees as hulle vir ons meer inligting en foto's kan aanstuur. Ons wil baie graag 'n opvolg-artikel plaas.
Een so 'n skrywers is Alwyn Tredoux. Nie alleen het hy vanjaar met sy eerste kinderboek gedebuteer nie, maar een van die verhale wat hy tydens die 2016 Dwarskersbos Beginnerskursus geskryf het, is in Vrouekeur van 30 Desember 2016 gepubliseer.
Uit woorde wat in pare tydens die kursus as opdrag gegee is, het Alwyn HEKELPEN en VARKHOK gekies. 'n Wenkombinasie!
Ons is baie trots op julle en kan so met dankbaarheid bewys dat Trudy se kursusse beslis groot vrug dra. As jy nie in 2016 suksesvol was nie, is daar in 2017 baie geleentheid om weer te probeer. Moenie moed opgee nie. As jy nog nie een van die kursusse, inhuis of aanlyn, gedoen het nie, is 2017 die ideale geleentheid. Veral die novellekursus wat op Christiana aangebied word, beloof om die moeite werd te wees. Neem sommer ook deel aan ons skryfkompetisie . Klik op die skakel vir meer besonderhede.
Anzel Mans is seker een van Die Skryfbesigheid se suksesvolste voormalige studente. Ons is nie seker hoeveel verhale is moontlik vanjaar gepubliseer nie, maar 'n paar akademiese boeke en haar eerste kortverhaalbundel het die lig gesien.
Anzel se kortverhaalbundel
Ons is ook baie opgewonde omdat Petronel Louw se tweede Romanza, Hartsplan, onlangs ook op die rakke verskyn het.
Dis vir Die Skryfbesigheid 'n baie groot voorreg om al ons kliënte en aanhangers 'n baie voorspoedige 2017 toe te wens. Sonder julle sal die lewe vir ons maar baie saai wees.
Wil jy nou meer? Oor 'n maand sluit die inskrywings vir die NOVELLESKRYFKURSUS wat van 1 – 7 Julie 2018 op UPINGTON aangebied word. Die tem van die kursus is: Humor en die aanwending daarvan in verhale.
Belangstellendes word aangmoedig om so spoedig moontlik in te skryf omdat daar wye belangstelling in die kursus is. Plek is beperk en behalwe dat ons hard aan die skryf gaan wees, gaan daar baie pret ook wees. Kosbare vrienskappe word gesmee en herinneringe gebou.
Volg hierdie skakel vir meer besonderhede. Hier kan die inskrywingsvorm afgelaai word of die elektroniese navraagvorm kan ingevul word.
Hettie du Plessis het sewe sprokies nuut oorgeskryf en dit is deur Anna Emm Uitgewers op 'n lekkerluister CD opgeneem.
Die CD word amptelik op Vrydag 19 Mei bekendgestel.
SPROKIES VIR KLEIN OORTJIES bevat sewe geliefde kinderstories in maklike kindertaal, met lewendige byklanke om 2-5 jarige kleuters se luistervaardighede te ontwikkel.
VOORAF-BESTEL jou CD hierdie week VIR SLEGS R90 (posgeld uitgesluit) deur 'n e-pos aan info@hettiedp.co.za te stuur! Aanbod slegs geldig tot Maandag 22 Mei 2017. Daarna kan dit teen R100 (posgeld uitgesluit) elk by dieselfde e-posadres bestel word.
Die Skryfbesigheid ♦ Mei 7, 2017 ♦ Lewer kommentaar
Die Skryfbesigheid ♦ April 30, 2017 ♦ Lewer kommentaar
In 2007 het die, toe reeds gewilde Chanette Paul, volgens haar eie woorde, die sprong gewaag na spanningsromans, en het Springgety die lig gesien. Sy skep die dorpie Kruisbaai, met sy legende van die visvrou en Springklip, en Niemandsdorp, 61km daarvandaan. Ons maak kennis met die plaaslike speurder, Gys Niemand en sy spanmaat, Faantjie Fortuin, wat nóg 'n onnatuurlike dood moet ondersoek.
Daarna volg Fortuin, wat afspeel teen die agtergrond van 'n Wicca-oord, Paradayskloof. Gys Niemand word weer ingeroep nadat daar reeds twee gaste gesterf het onder vreemde omstandighede. 'n Joernalis besoek die oord met die doel om uit te vind wat daar uitbroei, en probeer vasstel of the eienares engel of heks is. Die vreemde rituele en gebeure, word kleurvol beskryf.
Die derde in die reeks van vyf, heet Boheem, en hierdie keer word daar 'n moord gepleeg in Bohemia, 'n kunstenaarskolonie. Kayla, oftewel Katrien Bresselaar, is voorheen…
Besprekings vir die novellekursus wat op Christiana van 1 – 7 April aangebied word, sluit binnekort. Daar is nog plek beskikbaar, maar belangstellendes word versoek om onmiddelik met Die Skryfbesigheid in verbinding te tree as hulle nog wil inskryf.
Klik hier vir meer besonderhede oor die kursus.
Die Skryfbesigheid ♦ Desember 22, 2016 ♦ 1 Kommentaar
Ondersteun asseblief ons voormalige studente en KOOP hulle boeke.
Die ritseling van die wind deur die blare bring 'n vrede oor haar waar sy op die sementbankie in 'n verskuilde hoekie neersak. Sy sluit haar oë en drink die rustigheid in. Haar gedagtes kies koers na Doreen en Ruan se bewondering vir wat sy bereik het. Vir haar was dit maar net hoe sy die kronkels van die lewe hanteer het. Die swaarkry, voortdurende honger en te klein klere was deel van elke dag se worsteling. Dalk het dit haar blind…